વધુમાં ફાયર બ્રિગેડ સ્ટાફે દોઢ કલાકની મહેનત બાદ ધસમસતા મચ્છુ નદીના પૂરમાં ટાંચા સાધનો વડે રસાની મદદથી મનુભાઈ લાભુભાઈ વરાણીયા ઉ.22. જગદીશભાઇ રામજીભાઈ વરાણીયા ઉ.25 અને નવઘણ અવચારભાઈ રાઠોડ ઉ.17 ત્રણેય યુવાનોને હેમખેમ રેસ્ક્યુ કરી બચાવી લીધા હતા. મચ્છુ નદીમાં ફસાયેલા ત્રણેય ને બચાવવામાં ફાયર બ્રિગેડના વિનયભાઈ ભટ્ટ,કાર્તિકભાઈ ભટ્ટ,રાયધનભાઈ સોલંકી, સલીમભાઈ, ધર્મેન્દ્રભાઈ ડાભી,તથા રણજિતભાઈ ભરવાડે લાઈફ જેકેટ જેવા સુરક્ષાના સાધનો પહેરી ઘોર અંધકારમાં ધસમસતા પ્રવાહમાં જોખમ ખેડી ત્રણેય યુવાનો ને બચાવી વીરતા બતાવી હતી. નોંધનીય છે કે સમગ્ર ઓપરેશન દરમિયાન જિલ્લા કલેક્ટર પટેલ,ચીફ ઓફિસર તથા મામલતદાર સતત હાજર રહી ફાયર ટીમનો જુસ્સો વધાર્યો હતો.